CELEX: 22006D0672
Language: hu
Date: 2006-09-26 00:00:00
Title: 2006/672/EK: Az EU–Marokkó Társulási Tanács 1/2006 határozata ( 2006. szeptember 26. ) az emberi jogok, demokratizálódás és kormányzás albizottság létrehozásáról

7.10.2006   
            
            
               HU
            
            
               Az Európai Unió Hivatalos Lapja
            
            
               L 276/73
            
         
      AZ EU–MAROKKÓ TÁRSULÁSI TANÁCS 1/2006 HATÁROZATA
   
   (2006. szeptember 26.)
   az emberi jogok, demokratizálódás és kormányzás albizottság létrehozásáról
   (2006/672/EK)
   A TÁRSULÁSI TANÁCS,
   tekintettel az egyrészről az Európai Közösségek és azok tagállamai, és másrészről a Marokkói Királyság közötti társulás létrehozásáról szóló euro-mediterrán megállapodásra (1) (a továbbiakban: a megállapodás) és különösen annak 84. cikkére,
   mivel:
   
               (1)
            
            
               A demokratikus elvek, az emberi jogok és alapvető szabadságok tiszteletben tartása és elősegítése az Európai Unió és mediterrán partnerei közötti kapcsolatokat szabályozó keret szerves és alapvető részét képezik.
            
         
               (2)
            
            
               A megállapodás ezen alapvető elemei fontosságának megfelelően, ezeket az ügyeket a megállapodás szerint létrehozott különböző szervek kellő figyelemmel vitatják meg.
            
         
               (3)
            
            
               Az Európai Unió szomszédságpolitikája a közös értékek iránti kölcsönösen elismert elkötelezettségen alapuló nagyszabású célokat tűz ki, amelyek magukban foglalják a demokráciát, a jogállamiságot, a felelősségteljes kormányzást, valamint az emberi jogok tiszteletben tartását és elősegítését.
            
         
               (4)
            
            
               A dél-mediterrán országokhoz fűződő kapcsolatok az euro-mediterrán megállapodások végrehajtása, valamint az euro-mediterrán partnerség folytatása eredményeképpen egyre összetettebbé válnak.
            
         
               (5)
            
            
               Figyelemmel kell kísérni a partnerség prioritásainak végrehajtását és a jogszabályok közelítését. A hatáskörök biztosítják azt a keretet, amelyben a mediterrán országokkal fenntartott kapcsolatok és együttműködés fejlődése a barcelonai folyamat egészének koherenciájára és egyensúlyára figyelemmel biztosítható.
            
         
               (6)
            
            
               Az együttműködés megvalósításához és erősítéséhez szükséges megfelelő intézményi keret biztosítása érdekében a Társulási Tanács már határozott a társulási bizottságnak alárendelt albizottságok létrehozásáról,
            
         A KÖVETKEZŐKÉPPEN HATÁROZOTT:
   1. cikk
   Az EU–Marokkó társulási bizottság keretében létrejön az emberi jogok, demokratizálódás és kormányzás albizottság, és az albizottság mellékletben foglalt belső szabályzata elfogadásra kerül.
   Az albizottság a társulási bizottság fennhatósága alatt működik, és minden üléséről jelentést tesz a társulási bizottság felé. Az albizottság nem rendelkezik határozathozatali jogkörrel. Ugyanakkor a társulási bizottság felé javaslatokat tehet.
   Az albizottság hatáskörébe tartozó kérdések megtárgyalására magasabb szinten, az EU és Marokkó közötti politikai párbeszéd keretében is sor kerülhet.
   A társulási bizottság meghozza az albizottság megfelelő működéséhez szükséges egyéb intézkedéseket, és erről a Társulási Tanácsot tájékoztatja.
   2. cikk
   Ez a határozat az elfogadása napján lép hatályba.
   
      Kelt Brüsszelben, 2006. szeptember 26-án.
      
         
            a Társulási Tanács részéről
         
         
            az elnök
         
         E. TUOMIOJA
         
      
   
   
      (1)  HL L 70., 2000.3.18., 2. o.
   
      MELLÉKLET
      Eljárási szabályzat EU–Marokkó 7. albizottság Emberi jogok, demokratizálódás és kormányzás
      1.   Összetétel és elnökség
      Az albizottság az Európai Közösség és annak tagállamai képviselőiből és a Marokkói Királyság kormányának képviselőiből áll; az elnökséget a két fél felváltva látja el.
      2.   Szerep
      Az albizottság a társulási bizottság fennhatósága alatt működik, és minden üléséről jelentést tesz a társulási bizottság felé. Az albizottság nem rendelkezik határozathozatali jogkörrel. Ugyanakkor a társulási bizottság felé javaslatokat tehet.
      3.   Témák
      Az albizottság az alábbiakban felsorolt területeken megvizsgálja a megállapodás végrehajtását. Az EU–Marokkó szomszédsági cselekvési tervben foglalt, az emberi jogokat, a demokratizálódást és a kormányzást érintő ügyekben az albizottság jelenti a fő technikai nyomon követő mechanizmust. Értékeli a jogszabályok közelítése, végrehajtása és érvényesítése területén elért fejlődést. Megvizsgálja a közigazgatásban megvalósuló együttműködést is. Az albizottság értékeli az előrelépéseket, és megvizsgál minden olyan kérdést, amely az alábbiakban felsorolt területeken felmerülhet, és adott esetben javaslatot tesz intézkedések meghozatalára.
      
                  a)
               
               
                  Jogállamiság, felelősségteljes kormányzás és demokrácia, különösen: a demokrácia és a jogállamiság erősítése; az igazságszolgáltatás függetlensége és az igazságszolgáltatáshoz való hozzáférés joga és az igazságszolgáltatás korszerűsítése.
               
            
                  b)
               
               
                  Az emberi jogok és alapvető szabadságok területén kötött legfontosabb nemzetközi egyezmények, valamint a hozzájuk csatolt jegyzőkönyvek ratifikálásának és végrehajtásának szorgalmazása. A jelentéstételi kötelezettségek végrehajtása és előrelépés a fenntartások felülvizsgálatában.
               
            
                  c)
               
               
                  A nemzeti igazgatási és intézményi kapacitás megerősítése.
               
            A fenti lista nem kimerítő jellegű; a társulási bizottság a listát e végrehajtási területet érintő más témákkal is – ideértve a horizontális jellegűeket is, mint például a statisztikát – kiegészítheti, különösen a regionális program végrehajtásával kapcsolatban.
      Az albizottság ülésein olyan kérdések is megtárgyalhatók, amelyek egy, több vagy valamennyi fenti területet érintik.
      4.   Titkárság
      Az Európai Bizottság és a Marokkói Királyság kormányának egy-egy tisztviselője együttesen az albizottság állandó titkáraiként járnak el.
      Az albizottságra vonatkozó valamennyi közleményt az albizottság titkáraihoz kell eljuttatni.
      5.   Ülések
      Amikor a körülmények ezt megkövetelik, az albizottság minden alkalommal, de évente legalább egyszer ülést tart. Az ülést bármelyik fél kérésére össze lehet hívni; e fél titkára a kérelmet a másik félhez továbbítja. A másik fél titkára az albizottság ülésének összehívására irányuló kérelem kézhezvételétől számított 15 munkanapon belül válaszol.
      Különösen sürgős esetben a két fél egyetértésével az albizottság összehívására hamarabb is sor kerülhet. Az ülés összehívására irányuló kérelmet írásban kell benyújtani.
      Az albizottság ülésére a két fél által közösen megállapított időpontban és helyen kerül sor.
      Az ülést mindkét fél tekintetében annak titkára hívja össze az elnökkel egyetértésben. Az ülés előtt az elnököt tájékoztatni kell a felek küldöttségének tervezett összetételéről.
      A két fél egyetértése esetén az albizottság az ülésre szakértőket hívhat meg konkrét információk szolgáltatása érdekében.
      6.   Az ülések napirendje
      Az albizottság titkáraihoz kell benyújtani minden olyan kérelmet, amely napirendi pontoknak az albizottság napirendjére való felvételére irányul.
      Az ülésekre az elnök előzetes napirendet dolgoz ki. Az előzetes napirendet az albizottság titkára az ülés kezdete előtt legkésőbb tíz nappal eljuttatja a másik félnek.
      Az előzetes napirend azokat a pontokat foglalja magában, amelyeknek a napirendbe való felvételére a titkárok az ülés kezdete előtt legkésőbb tizenöt nappal kérelmet kaptak. Az ülésre vonatkozó háttéranyagokat a két félnek az ülés előtt legalább hét nappal meg kell kapnia. Sajátos körülmények esetén és/vagy sürgős esetben mindkét fél egyetértése esetén az értesítésre, és az anyagok megküldésére vonatkozó határidők lerövidíthetők.
      A napirendet az ülés kezdetén az albizottság fogadja el.
      7.   Jegyzőkönyv
      A jegyzőkönyvet minden egyes ülés után a két titkár közösen készíti el és fogadja el. A jegyzőkönyv másolatát, ideértve az albizottság javaslatait, az albizottság titkárai juttatják el a társulási bizottság titkáraihoz és elnökéhez.
      8.   Nyilvánosság
      Eltérő döntés hiányában az albizottság ülései nem nyilvánosak, és munkájának eredményeit nem teszik közzé.